
Parangal ng Partido Komunista ng Pilipinas kay 


Kasamang Antonio Zumel 


inalot ng kolektibong pagdadalamhati ang 


Si Kasamang Zumel ang Marcelo del Pilar 


Partido Komunista ng Pilipinas at buong at Amado Hernandez ng bagong demokratikong 


rebolusyonaryong kilusang Pilipino 


noong Agosto 13, 2001, 
araw na binawian ng buhay si 
Kasamang Antonio Zumel. Si 
Kasamang Zumel--kilala bilang 
Ka Art, Ka Nonong, Ka KP, Ka 
Manong --ay naging malapit sa 
puso at diwa ng lahat ng mga 
kasama, masang manggagawa 
at magsasaka at malalapit na 
kaalyado at kaibigan na 
nakasalubong niya sa landas. 


Pinararangalan ng Komite 
Sentral ng Partido Komunista ng 
Pilipinas si Kasamang Antonio 
Zumel--katangi-tanging komunista 
at bayani ng proletaryado at 
mamamayang Pilipino. 


rebolusyong Pilipino. Inialay niya ang kanyang 


kaalaman upang paunlarin ang 
rebolusyonaryong peryodismo. 
Nagsilbing napakalaking bentahe 
para sa Partido at sa rebolusyon ang 
paggamit niya ng kanyang talino 
sa rebolusyonaryong pagsusulat 
at propaganda. Pinatnugutan niya 
ang iba't ibang mga pahayagan 
ng rebolusyonaryong kilusan, 
kabilang na ang Ang Bayan, 
Dangadang (rebolusyonaryong 
pahayagan sa Ilocos-Montafosa- 
Pangasinan), Liberation at 
Liberation International. 
Nagsilbi siya bilang isa sa 
mga haligi ng Ikalawang Dakilang 
Kilusang Pagwawasto simula 


Nakapaglingkod siya nang mahigit 30 taon sa 1992. Ang malalim na pag-ugat ni Kasamang Zumel 
rebolusyonaryong kilusan. Mahigit 20 taon siyang sa teorya at praktika ng Marxismo-Leninismo- 
nagsilbi bilang kagawad ng Komite Sentral. Maoismo ay nagsilbing isa sa pinakamatibay na 
Nakapag-ambag siya nang malaki sa rebolusyong sandigan ng Partido sa harap ng walang humpay na 
Pilipino. Ang kanyang alaala ay habampanahong kampanyang demolisyon laban sa PKP na inilunsad 
sasariwain ng bawa't komunistang Pilipino. ng mga taksil na rebisyunista, kontra-rebolusyonaryo 

peryodismo. 


at reaksyunaryong estado noong 1992-94, 


Ginamit niya ang kanyang panulat upang 
ilantad ang kabuktutan ng mga elemento at 
grupong anti-Partido at punitin ang kanilang 
linyang anti-komunista. Inilahad niya sa simple at 
popular na paraan ang kadalasa'y kumplikado at 
masalimuot na mga usaping kinaharap ng Partido 
at rebolusyonaryong kilusan. Ang kanyang mga 
pahayag, sabayang matalim at pabiro, ay tumarak 
sa mismong puso ng rebisyunismo at taimtim 
na niyakap ng mga pwersang rebolusyonaryo at 
popular. 


Si Kasamang Zumel ay naging isang 
rebolusyonaryong estadista. Kinatawan niya ang 
rebolusyonaryong kilusan, tinanganan ang prestihiyo 
nito at higit pa itong iniangat kapwa sa loob ng 
Pilipinas at sa internasyunal na diplomatikong 
komunidad. Bilang Kasamang Manuel Romero, 
Tagapangulo ng NDF, nagsilbing instrumento si 
Kasamang Zumel sa tuluy-tuloy na pagpapalawak 
at pagpapalakas ng NDF. Ang kanyang mga 
kontribusyon ay lubos na kinilala ng mga 
rebolusyonaryong pwersa sa NDFP nang hinirang 
siyang Tagapangulong Pandangal nito at itinalaga 
bilang senior adviser ng lupong pangnegosasyon 
ng NDFP, na may tungkuling harapin ang 
reaksyunaryong estado sa hapag ng usapang 
pangkapayapaan. 

Isa si Kasamang Zumel sa mga gumampan 
ng nangungunang papel sa pagdadala ng 
rebolusyonaryong pusisyon sa usapang 
pangkapayapaan at pagtutuwid ng mga pagkakamali 
sa pagdadala nito noong 1986-87 na direkta 
niyang kinasangkutan. Mataman niyang pinag- 
aaralan ang daloy ng usapang pangkapayapaan at 
militanteng pinanghawakan ang aplikasyon rito ng 

Si Kasamang Zumel ang Marcelo del Pilar at 
Amado Hernandez ng bagong demokratikong 
rebolusyong Pilipino. Inialay niya ang kanyang 
kaalaman upang paunlarin ang rebolusyonaryong 


mga rebolusyonaryong prinsipyo upang magkamit 
ang mamamayan at rebolusyonaryong kilusan ng 
maksimum na pampulitika at diplomatikong bentahe 
mula sa usapan at aktibong mahadlangan ang 
mga maitim na maniobra ng kaaway na ipailalim 
ang rebolusyonaryong kilusan sa pampulitikang 
balangkas ng reaksyunaryong estado. 


Sa kanyang huling mga taon, si Kasamang 
Zumel ay napabilang na sa matataguriang 
nakatatandang henerasyon ng mga komunistang 
Pilipino. Subalit kailanma'y hindi umiral ang agwat 
sa pagitan niya at ng mas nakababatang mga kasama 
dahil laging nasa puso at diwa niya ang progresibo 
at pasulong na kaisipang nagmumula sa bukal ng 
Marxismo-Leninismo-Maoismo. Hindi rin naman 
talaga nawala sa kanya kailanman ang diwa ng 
kabataan at inilarawan ito ng kanyang kasiglahan 
at kasigasigan sa paggampan ng rebolusyonaryong 
mga tungkulin at sa palaging pagiging magiliw at 
masayahin. Hindi nagsilbing hadlang ang mayaman 
niyang karanasan sa kanyang kahandaang mag- 
aral at matuto sa karanasan ng mas nakababatang 
rebolusyonaryo na nakasama niya sa araw-araw 
na gawain. Ang kanyang pagkamapagkumbaba ay 
huwaran para sa lahat. 


Mula sa kanyang establisadong katayuan bilang 
peryodista noong mga huling taon ng dekada 1960, 
mahigpit na niyakap ni Kasamang Zumel ang 
rebolusyonaryong programa ng Partido Komunista at 
ang kaakibat nitong mahirap na buhay at puspusang 
pakikibaka. Sa mahigit 30 taong pagkilos, di niya 
inalintana ang kinaharap niyang ang mga sakripisyo 
kabilang na ang sakit na diabetes at sakit sa bato. 
Sa paglao'y naging dahilan ang mga ito ng kanyang 
pagkamatay. 

Sa kabila ng mga pinagdaanang hirap at 

sakripisyo ni Kasamang Zumel, hindi nawala sa 
kanya ang positibong pagtanaw sa mga bagay, 
maging sa mga mahirap at gipit na sitwasyon. 
Palagiang pangunahin sa kanya ang interes ng 
rebolusyon at mamamayan. Para sa lahat ng mga 
nakakilala sa kanya, tampok ang katangian niyang 
mapagmahal sa mga kasama, pag-aalala sa interes 
ng iba bago ang sarili at pag-uukol ng lahat para sa 
Partido, sa rebolusyon at sa mamamayan. Bilang 
mahusay na komunista, ang buhay niya ay inilaan 
niya sa pagbabagsak sa bulok at mapang-aping 


sistema, kamtin ang pambansa at panlipunang 
paglaya upang itayo ang sosyalismo at mag-ambag 
sa pangkasaysayang tungkulin ng uring proletaryado 
na kamtin ang komunismo. 


Mabuhay ang alaala ni Kasamang Antonio 
Zumel! 


Mabuhay ang Partido Komunista ng 
Pilipinas! 
Mabuhay ang rebolusyong Pilipino! 


Ang rebolusyonaryong kasaysayan ni 


Kasamang Antonio Zumel 


1969-70 at 1970-71, naging Tagapangulo ng 
National Press Club (NPC). Sa panahong 
ito, ang NPC ay naging moog ng malayang 
pamamahayag, pagtatanggol ng mga kalay- 
aang sibil at mga pambansa-demokratikong 
organisasyong masa. Naging tagapag- 
organisa at lider ng mga unyon ng mga 
mamamahayag. 

1970, naging tagapangulo ng Amado V. 
Hernandez Foundation. Nakipagtulungan 
sa paglilimbag ng mga rebolusyonaryong 
babasahin. 

1970, napabilang sa grupo ng Partido sa 
ilalim ng Pambansang Kawanihan sa Pama- 
mahayag na pinangangasiwaan ng Pangkala- 
hatang Kalihiman ng Partido. 

1972, naging kasapi ng Komisyon para sa 
Paghahanda ng Pambansa Demokratikong 
Prente na pinangasiwaan ng Pambansang 
Komisyon sa Ngkakaisang Prente. 
1972-1974, naging kasapi ng istap ng Lib- 
eration (pahayagan ng NDFP) at Balita ng 
Malayang Pilipinas (ahensyang pabatiran 
ng NDFP) 

1975, pinatnugutan niya ang Dangadang 
(rebolusyunaryong pahayagan sa rehiyon ng 
Tlocos-Montafosa-Pangasinan). 

1976, naging punong-patnugot ng Ang 
Bayan 

1980, nahalal bilang kagawad ng Komite 
Sentral ng Partido. 

e 1986-1987, naging miyembro lupon pangne- 
gosasyon sa pakikipag-usapang pangkapay- 
apaan sa gubyernong Aquino. 

1987-1989, naging kagawad ng Pambansang 
Komisyon sa Propaganda ng Partido at 
namatnugot sa Ang Bayan; kasabay nito'y 
naging kagawad ng Komiteng Pamprubinsya 
ng Pampanga. 

1989, nangibang-bayan para sa pagpapaga- 
mot at mga upisyal na gawain, nag-aplay ng 
political asylum nang kinansela ng rehimeng 
Aquino ang pasaporte nilang mag-asawa. 
1990-1994, naging Tagapangulo ng National 
Democratic Front bilang si Kasamang 
Manuel Romero. 

1990, nagpatuloy sa mga gawain sa ibang 
bayan sa direksyon ng Komite Sentral at ng 
Kagawaran para sa Gawaing Internasyunal. 
1992-1994, aktibong itinaguyod ang Ikal- 
awang Dakilang Kilusang Pagwawasto at 
iwinaksi ang mga pagkakamali ng mga 
oportunista at taksil, namatnugot sa Libera- 
tion International 

1994, hinirang na Tagapangulong Pandangal 
ng NFP at ng Pambansang Komiteng Tag- 
apagpaganap ng NDF at senior adviser ng 
lupon pangnegosasyon ng NDFP 

2001, umuwi sa Pilipinas sa proteksyon 

ng JASIG upang pasinayaan ang Solidarity 
Conference for a Just and Lasting Peace 
noong Abril 


Parangal ni Kasamang Jose Ma. Sison 
kay Kasamang Antonio Zumel 


[Binasa noong Agosto 17, 2001 sa burol ni 
Kasamang Antonio Zumel sa Crematorium Daelwijk, 
sa Utrecht, The Netherlands.] 


Kami ni Julie, sampu ng buo naming pamilya, 
ay nakikiisa sa lahat ng mga kasama at kaibigan sa 
pagluluksa sa pagkamatay ni Kasamang Antonio 
Zumel. Buong-puso kaming nakikiramay kay Mela 
Castillo, minamahal at mapagmahal na asawa at 
kasama, sa kanyang mga anak na sina Malaya at 
Veronica, mga kapatid at iba pang kamag-anak. 


Lahat tayo'y nagdadalamhati sa kanyang pag- 
panaw. Kasabay nito, naalwanan tayo na nagtapos 
na ang kanyang mga dalita't paghihirap. Ganap 
at makabuluhan ang buhay ni Kasamang Zumel 
sa paglilingkod sa mamamayan at nabibigyang- 
inspirasyon tayo ng kanyang ulirang katangian at 
rebolusyonaryong rekord. 


Si Kasamang Antonio Zumel ay katangi-tanging 
komunista. Signipikante ang kanyang mga kontri- 
busyon sa pagsusulong ng rebolusyong Pilipino. 
Inilaan niya ang pinakamahusay na bahagi ng 
kanyang buhay sa pakikibaka upang lubusin ang 
bagong demokratikong rebolusyon at hawanin ang 
landas upang magampanan ng uring manggagawa 
ang pangkasaysayang misyon nito na itayo ang 
sosyalismo at ihanda ang daan para sa komunismo. 


Naabot niya ang pinakamataas na antas sa 
pamunuan ng rebolusyonaryong kilusan, bilang 
kagawad ng Komite Sentral ng Partido Komunista 
ng Pilipinas mula 1980 at bilang tagapangulo ng 
National Democratic Front mula 1990 hanggang 
1994. Naging tagapangulong pandangal siya ng 
NDFP at senior adviser ng NDFP negotiating panel 
mula 1994. Sa iba't ibang panaho'y naging punong- 
patnugot siya ng Liberation at Balita ng Malayang 
Pilipinas. 

Ipinagkatiwala sa kanya ng mga kasama sa 
iba't ibang organo at organisasyon ang matataas 
na pusisyong ito dahil sa kanyang dedikasyon 


sa rebolusyonaryong adhikain ng proletaryado 
at mamamayan, sa kanyang mataas na antas ng 
kakayahan sa ideolohiya, pulitika at organisasyon, sa 
kanyang estilo ng simpleng pamumuhay, masikhay 
na paggawa at puspusang pakikibaka at sa kanyang 
pagkamapagkumbaba at pagiging di makasarili. 


Sa buong panahong mahigpit kaming nagkasama 
sa gawain, mula 1976 hanggang 1977 at mula 1989 
hanggang sa kanyang pagkamatay, nakilala ko siya 
bilang modelo ng disiplina at debosyon sa gawain, 
masugid sa pag-aaral at paggawa, mapagbigay 
at magiliw. Masayahin din siya at mapagbiro sa 
tamang panahon. Kaaya-aya siya, nakabubuhay ng 
loob at kasiya-siyang makasama, maganda man o 
masungit ang panahon. 


Inialay ni Kasamang Zumel sa rebolusyonaryong 
kilusan ang kanyang husay at kaalaman bilang 
mamamahayag. Nangunguna siya sa gawaing 
impormasyon at edukasyon. Ipinagpatuloy niya ang 
mahusay na tradisyon nina Marcelo H. del Pilar at 
Amado V. Hernandez. Tinutugma ng panulat ang 
talim ng rebolusyong Pilipino. 

Kilala na si Kasamang Zumel sa kanyang prope- 
syon bago siya sumanib sa rebolusyonaryong 
kilusan. Mula sa pagiging copy boy ay naging 
reporter siya ng The Philippines Herald. Naging 
news editor siya ng Manila Bulletin at dalawang ulit 
na nahalal bilang pangulo ng National Press Club 
(NPC) noong 1969 at 1970, matapos na nahalal 
nang 15 ulit bilang kasapi ng lupon ng mga direktor 
ng NPC. 


Kasabay nito, tuluy-tuloy siyang naging tagapag- 
organisa at lider ng unyon sa mga dyaryong kanyang 
pinagtrabahuhan. Naghahanda na siya at kanyang 
mga kasamahan sa pamamahayag na maglunsad 
ng isang pederasyon ng mga unyon ng mga mang- 
gagawa sa masmidya nang ipinataw sa bansa ang 
batas militar noong 1972. 


Noong 1974 lamang ako nagkaroon ng pagka- 

kataong makatagpo si Kasamang Zumel. Pero 
masugid kong sinubaybayan ang kanyang mga 
aktibidad sa pamamagitan ng mga kasamang kapwa 
malapit sa amin. Tuwang-tuwa ako nang maging 
malapit siyang alyado ng Partido at nang malao'y 
maging kasapi ng Partido. 

Noong 1969, bilang pangulo ng NPC, sinupor- 
tahan niya ang mga sukol na mamamahayag ng 
Dumaguete Times at naugnayan ng mga kasamang 
may mataas na responsibilidad. Mula sa pagsambulat 
ng Sigwa ng Unang Kwarto ng 1970 hanggang sa 
deklarasyon ng batas militar noong 1972, ang NPC 
ay ginawa niyang muog ng mga organisasyong masa 
sa Movement for a Democratic Philippines (Kilusan 
para sa Demokratikong Pilipinas). Inilaan niya ang 
gusali ng NPC para sa mga press conference ng mga 
aktibistang masa at sukuban mula sa pananalakay 
ng pulis at militar sa mga aksyong masa. 

Naging tagapangulo siya ng lupon ng mga 
direktor ng Amado V. Hernandez Foundation 
(AVHF ) at nakipagtulungan kay Kasamang Antonio 
Tagamolila, presidente ng College Editors” Guild of 
the Philippines (CEGP,), upang ilabas ang ikalawang 
edisyon ng Struggle for National Democracy 
(Makibaka para sa Pambansang Demokrasya) bilang 
proyektong pinagtulungan ng AVHF at CEGP. 


Noong panahon ng 1970-72, mabilis siyang 
umunlad bilang isang rebolusyonaryong komunista. 
Napabilang siya sa isang grupo ng Partido sa ilalim 
ng Pambansang Kawanihan sa Pamamahayag ng 
Pangkalahatang Kalihiman ng Partido at naging 
kasapi ng Komisyon sa Paghahanda ng National 
Democratic Front sa ilalim ng Komisyon sa Nagka- 
kaisang Prente ng Komite Sentral ng Partido. 


Sa ikalawang termino niya bilang presidente 
ng NPC noong 1970-71, ihinanay niya ang NPC 


sa kilusan para sa pambansang pagpapalaya at 
demokrasya. Nang sinuspinde ang writ of habeas 
corpus noong 1971, tumulong siya sa pagtatayo ng 
Movement of Concerned Citizens for Civil Liberties 
(MCCCL o Kilusan ng mga Nagmamalasakit na 
Mamamayan para sa mga Kalayaang Sibil) at 
ibinase niya ito sa gusali ng NPC. 


Nagtago siya noong araw na nagsimula ang 
paghaharing militar ng pasistang diktadurang 
Marcos. Sa panahon ng 1972 hanggang 1974, 
kumilos siya sa istap ng Liberation, pahayagan ng 
NDFP, at Balita ng Malayang Pilipinas (ahensya 
sa pamamahayag ng NDFP). Sa panahong ito'y 
tinatawag namin siyang Ka KP. 


Nagkita kami sa bandang Pampanga noong 
1974. Nakatakda siyang italaga sa noo'y tinatawag 
na rehiyong Ilocos-Montafiosa-Pangasinan. Muli 
kaming nagkita sa Pangasinan noong 1975. Nama- 
matnugot siya at naglalabas noon ng Dangadang 
(Struggle) sa aming rehiyunal na lenggwaheng 
Ilocano. Kalauna'y ipinatawag namin siya mula 
Ifugao patungo sa sentro ng Partido. 


Noon na lamang Hulyo 1976 nang muli kong 
nakatagpo si Kasamang Zumel sa bandang Pam- 
panga nang dumating siya para sa talakayan at mga 
bilin kaugnay ng paghahanda para sa reorganisasyon 
ng istap ng Ang Bayan. Sa loob ng isang buwan, 
magkasama kami at iba pang mga kasama sa 
paglilipat-lipat ng bahay at baryo. Pagkatapos, 
kinailangang hiwalay kaming umalis ng Pampanga 
dahil sa pagkadakip noong Agosto 1976 kay 
Kumander Dante (Bernabe Buscayno), na noo'y 
punong-kumander ng Bagong Hukbong Bayan. 


Nakapagtipon muli kami upang buuin ang 
bagong patnugutan ng Ang Bayan noon na lamang 
huling kwarto ng 1976. Hinirang na punong- 


(Pinagkatiwalaan siya) ng mga kasama ... dahil sa kanyang dedikasyon 
sa rebolusyonaryong adhikain ng proletaryado at mamamayan, sa kanyang 
mataas na antas ng kakayahan sa ideolohiya, pulitika at organisasyon, 
sa kanyang estilo ng simpleng pamumuhay, masikhay na paggawa at 
puspusang pakikibaka at sa kanyang pagkamapagkumbaba at pagiging 

Gaano pa man ang 
sabihin ko, bahagi 
lamang ng kanyang 
mayamang kara- 
nasan ang mailala- 
had ko. Walang 
iisang taong maaar- 
ing makapaglahad 
ng kabuuan ng 
kanyang rebolusy- 
onaryong buhay at 
gawain, maging sa 
panig ko na nagka- 
roon ng pribilehiyo 
ng bentaheng pan- 
anaw at malapit na 
pagkikipagkasama 
kay Manong. Ang 
buong larawan ay 
maaari lamang maip- 
inta mula sa mga 
umiiral na rekord 
ng mga kolektibo at 
testimonya ng mga 
kasama. 


patnugot ng AB si Kasamang Zumel. 
Tinatawag namin siyang Ka Art 
noong panahong ito. Dahil ako 
noo'y direktor pampulitika ng 4B, 
mahigpit akong nakipagtrabaho kay 
Kasamang Zumel at sa istap ng AB. 
Ang lihim na himpilang bahay ng 
AB ay naging isa sa mga atrasan 
ko upang makapagsulat hanggang 
noong madakip ako noong Nobyem- 
bre 10, 1977 sa La Union. 


Malaon pagkatapos na makalaya 
ako noong 1986 mula sa detensyong 
militar, ilang beses kong nakatagpo 
si Kasamang Zumel at iba pang 
kasama upang talakayin ang bagong 
sitwasyon, mga tanawin sa hinaha- 
rap at mga tungkulin. Mula sa kata- 
pusan ng 1986 hanggang maagang 
bahagi ng 1987, naging myembro 
siya ng lupon na nakikipag-usap sa 
gubyerno ng Manila. Tumampok 
ang papel niya bilang estadista ng 
mamamayan. Itinaguyod niya ang 
paninindigan ng rebolusyonaryong 
kilusan sa mga negosasyon. 


Noong 1989, nangibang-bayan 
siya para sa isang dalawang-taong 
misyon at para magpagamot. 
Kinailangang mag-aplay sila ni 
Mela ng political asylum noong 
sumunod na taon dahil nadiskubre 
ng mga awtoridad sa Manila na 
sila'y nangibangbayan at pinagha- 
handaan ang pag-aresto sa kanila 
oras na makabalik. 


Habang nasa ibang bayan, nag- 
patuloy siya bilang kagawad ng 
Komite Sentral ng Partido at 
gumampan ng mga importanteng 
tungkulin sa direksyon ng Komite 
Sentral at ng Kagawaran sa Gawa- 
ing Internasyunal. Lumahok siya 
sa pagsusulat ng mga importanteng 
dokumento ng Komite Sentral ng 
Partido at ng Pambansang Konseho 


ng NDFP sa maraming importan- 
teng usapin. 


Nahalal siya in absentia (kahit 
hindi nakadalo sa kumperensya) sa 
pagka-tagapangulo ng NDFP mula 
1990 hanggang 1994 bilang Manuel 
Romero, ang kanyang pangalan 
sa pakikibaka. Hinirang siyang 
Tagapangulong Pandangal ng NDFP 
at ng Pambansang Komiteng Tag- 
apagpaganap ng NDFP at matapos 
ay hinirang siyang senior adviser 
ng negotiating panel (lupon para 
sa negosasyon) ng NDFP. Pinatnu- 
gutan din niya ang Liberation Inter- 
national. Tinatawag namin siyang 
Ka Manong o simpleng Manong sa 
panahong siya'y nakadistiyero. 


May napakahalagang mga kon- 
tribusyon si Kasamang Zumel sa 
Ikalawang Dakilang Kilusang Pag- 
wawasto. Matibay siyang nanindi- 
gan para sa linyang pang-ideolohiya 
ng Marxismo-Leninismo-Maoismo, 
sa linyang pampulitika ng bagong- 
demokratikong rebolusyon sa pama- 
magitan ng matagalang digmang 
bayan at sa linyang pang-organ- 
isasyon ng demokratikong sentral- 
ismo. Puspusan niyang pinuna at 
iwinaksi ang mga mayor na pagka- 
kamali ng mga oportunista at taksil 
mula 1989 hanggang 1992. 


Kapisan siya sa hirap at ginhawa 
ng mga kasama at masa at hinarap 
niya ang di-maiiwasang mga banta 
sa kanyang buhay, katawan at kalay- 
aan. Sa maraming pagkakataon, 
nalagay siya sa mga sitwasyong 
puspusang tinutugis ng mga pwersa 
ng kaaway ang ating mga pwersa sa 
kalunsuran at kanayunan at, tulad 
nating lahat, hinarap niya ang mga 
peligro at kahirapan. Natatangi 
niyang tagumpay ang makaiwas 
sa pagkakadakip at detensyon. Sa 

Ang landas ng kapayapaan ay 
nakasalalay sa pagsasakatuparan 
ng mga hangarin ng bayan 


(Ang sumusunod ay sinipi sa pinakahuling talumpati 
ni Kasamang Antonio Zumel na binasa para sa 
kanya noong Abril sa “Solidarity Conference for a 
Just and Lasting Peace” na pinagtulungang idaos 
ng Catholic Bishop 's Conerence of the Philippines 
at ng National Council of Churces of the Philippines. 
Ang talumpating ito ay tumanggap ng mayabong na 
palakpakan ng mga nakapakinig.) 


Tatlumpu't dalawang taon nang naglulunsad ng 
armadong pakikibaka at iba pang anyo ng pakikibaka 
ang rebolusyonaryong kilusan. Itinataguyod nito 
at isinusulong ang pambansa at demokratikong 
interes ng uring manggagawa, mga magsasaka, 
petiburgesya ng lunsod at pambansang burgesya, 
laban sa mga tagapagtanggol ng imperyalismong 
US, pyudalismo at burukratang kapitalismo. 


Marami nang buhay ang isinakripisyo natin sa 


gayon, malaki ang naiambag niya sa pagpapatuloy 
ng rebolusyonaryong pamunuan nang ako ”y nadakip 
at ikinulong. 


Marami pa akong masasabi tungkol kay Manong. 
Pero gaano pa man ang sabihin ko, bahagi lamang 
ng kanyang mayamang karanasan ang mailalahad 
ko. Walang iisang taong maaaring makapaglahad 
ng kabuuan ng kanyang rebolusyonaryong buhay 
at gawain, maging sa panig ko na nagkaroon ng 
pribilehiyo ng bentaheng pananaw at malapit 
na pagkikipagkasama kay Manong. Ang buong 
larawan ay maaari lamang maipinta mula sa mga 
umiiral na rekord ng mga kolektibo at testimonya 
ng mga kasama. 


Nag-iwan si Kasamang Antonio Zumel ng di 
mabuburang marka sa kasaysayan ng proletaryado 
at mamamayan. Binibigyan tayo ng inspirasyon 
ng kanyang mga rebolusyonaryong katangian at 

pakikibaka laban sa pasistang diktadurang Marcos, at 
pagkatapos, laban sa mga rehimeng Aquino, Ramos 
at Estrada, na nagpanggap na maka-”demokrasya” 
habang sa esensya'y itinataguyod ang interes 
ng mga dayuhan at lokal na nagsasamantala 
at nang-aapi. Kaming nasa hanay ng mga 
rebolusyonaryo'y kinailangang igpawan ang 
napakalaking kahirapan at sariling mga kahinaan. 
Nanaig ang rebolusyonaryong determinasyon at 
katatagan ng marami sa atin. Sa paglipas ng panahon, 
napanghawakan ang pagsulong ng rebolusyon. 


Sa mas abanteng mga larangang gerilya ng Bagong 
Hukbong Bayan, ihinahasik ng masang magsasaka 
at mga kasama ang mga binhi ng gubyerno ng 
kinabukasan. Sa tulong ng mga kasama, itinatayo ng 
mga magsasaka ang mga organong nangangalaga sa 
kapakanan ng mamamayan. May mga komite para 
sa reporma sa lupa, produksyon, pagtatanggol sa 


gawain. Tularan natin ang kanyang halimbawa at 
gawin itong buhay na pwersa para sa pagsulong 
ng rebolusyong Pilipino. Lagi natin siyang alalah- 
anin bilang komunista, maalab na proletaryong 
rebolusyonaryong mandirigma at patriyotiko na 
lubos na determinadong makibaka para sa pagpa- 
palaya ng mamamayang Pilipino mula sa pambansa 
at makauring pang-aapi at pagsasamantala. 


Mabuhay ang alaala ni Kasamang Antonio 
Zumel! 


Isulong ang pakikibaka para sa pambansang 
paglaya at demokrasya! 


Mabuhay ang Partido Komunista ng Pilipi- 
nas! 


Kamtin ang lubusang tagumpay ng rebolusy- 
ong Pilipino! 


Mabuhay ang mamamayang Pilipino! 


Kaming mga tumatanda na'y hindi maiwasang magalak at mapuno 
ng kasiyahan at pagmamalaki na makitang lumalawak ang hanay ng 
rebolusyonaryong kilusang ngayo'y nakikibaka para sa pambansa 
at demokratikong karapatan ng bayan--at sa hinaharap, para sa 


sosyalismo. 


sarili, kalusugan, edukasyon, kultura. Itinataguyod 
ang literasi ng mga nakatatanda, at ngayo'y 
tinuturuan ang mga magsasakang di nakababasa 
o nakapagsusulat. Lubos na nakagagalak at 
nakapagpapasiglang makita na ang pagpapatakbo ng 
sariling pamumuhay ay nasa kamay ngayon ng mga 
magsasaka, na dating hindi kailanman nakatangan 
ng kapangyarihang pampulitika liban sa pagboto sa 
mga eleksyong tradisyunal. 


Sa mga pabrika, tinutulungan ng mga 
rebolusyonaryong kadre ang masang manggagawa 
sa pag-oorganisa ng mga unyon at paggigiit ng 
kanilang mga demokratikong karapatan. Ang mga 
manggagawang biktima ng kontraktwalisasyon, 
pleksibilisasyon at liberalisasyon sa ilalim ng 
“globalisasyon” at may abanteng kamulatang 
pampulitika ay sumasanib sa Bagong Hukbong 
Bayan, katulad rin ng mga magsasaka sa 
kanayunan. 


Ginang Presidente, mga binibini at ginoo. Sa 
muling pagbubukas ng usapang pangkapayapaan sa 
GRP, kami sa National Democratic Front ay matwid 
na nagsisikap na isakatuparan ang kahilingan 
ng mamamayan para sa pambansang kalayaan at 
demokrasya. Hindi kami naglulunsad ng armadong 
pakikibaka dahil sa gusto namin ng gera o pagdanak 
ng dugo. Kung lubos na bukas ang masa sa 
rebolusyonaryong kilusan, ito ay dahil sa patuloy 
na laganap ang mga sanhi ng armadong pakikibaka 
sa lipunang Pilipino. Umiiral ang mga kundisyon sa 
bansa kung saan napakalaganap ng pagsasamantala 
at pang-aapi. Taun-taon ay lumalala ang mga 
kundisyong ito. Kung hindi umiiral ang mga 
kundisyong ito para sa rebolusyon, kahit pa mamaos 
kami sa kasisigaw ay walang papansin sa amin. 


Bilang mga rebolusyonaryo, mahigpit kaming 
naniniwala na ang tagumpay ng armadong 
pakikibaka ay magbubukas ng pinakamahusay na 

kundisyong pampulitika at pang-ekonomya upang 
makamit ang pambansa at demokratikong 
kahilingan ng mamamayan at isulong ang 
rebolusyong sosyalista. Subalit nakikipagnegosasyon 
kami sa pagbabakasakaling ang magkabilang 
panig--ang GRP at mga rebolusyonaryong 
organisasyong sumusuporta sa programa ng 
NDEF--ay magkakasundo sa hapag ng usapan. 


.... Sa darating na panahon, ang mga negosyador--- 
kapwa ng gubyerno at ng NDF--ay mauupo upang 
isulong ang pag-uusap na natigil nang nauwi ang 
rehimeng Estrada sa patakarang “todong digma” 
halos tatlong taon na ang nakararaan. Umaasa 
kami sa matagumpay na muling pagsisimula ng 
usapang pangkapayapaan, sa implementasyon ng 
Comprehensive Agreement on Human Rights and 
International Humanitarian Law at sa pagbubuo 
ng kasunduan sa mga repormang panlipunan at 
pang-ekonomya at iba pang saligang isyu. Kaming 
mga sumapi sa kilusan sa kasanggulan nito noong 
katapusan ng dekada 1960 at maagang bahagi ng 
dekada 1970 ay tumatanda na. Sa mga higit na 
nakatatanda sa taon kumpara sa maraming kabataan 
sa ating kilusan, ako mismo'y sasapit na sa ika-69 
taon at di kalauna'y papanaw na. 


Kaming mga tumatanda na'y hindi maiwasang 
magalak at mapuno ng kasiyahan at pagmamalaki na 
makitang lumalawak ang hanay ng rebolusyonaryong 
kilusang ngayo'y nakikibaka para sa pambansa 
at demokratikong karapatan ng bayan--at sa 
hinaharap, para sa sosyalismo. 


Isang magiliw na hangarin ng NDF na 
magtagumpay ang pasisimulan muling usapang 
pangkapayaan. Personal kong hangarin sa takipsilim 
ng aking buhay na makita kong umugat ang mga 
kundisyon para sa makatarungan at matagalang 
kapayapaan sa aking minahal na lupang tinubuan. 

